હરિયાણાના યમુનાનગર જિલ્લામાં બિલાસપુર નગરમાં 30 ઓક્ટોબરથી છ દિવસનો કપાલ મોચન મેળો ભરાય છે. આ નગરમાં વિવિધ મંદીરો આવેલાં છે. આ મેળા દરમિયાન રાજ્ય સરકારે સરકારી શાળાના 91 શિક્ષકોને મંદિરોમાં પૂજારી તરીકેની ફરજ સોંપી છે. મેળાના આગલા દિવસે તેમને પૂજારી તરીકેના કાર્યની તાલિમ આપવા માટે સત્ર યોજવામાં આવ્યું હતું, જેમાં ઘણા શિક્ષકોએ હાજર રહેવાનું ટાળ્યું હતું. બિલાસપુરના સબ ડીવીઝનલ મેજિસ્ટ્રેટ નવિન આહુજાએ ડીસ્ટ્રીક્ટ એલિમેન્‍ટરી એજ્યુકેશન ઑફિસરને ગેરહાજર શિક્ષકોની યાદી મોકલી આપી હતી. આ યાદી સાથે મોકલેલા પત્રમાં જણાવાયું હતું કે ગેરહાજર શિક્ષકો બીજા દિવસે મેળામાં ફરજ પર હાજર રહે કાં ખાતાકીય કાર્યવાહીની તૈયારી રાખે.